En o sieglo IX esta rechión fació parte d'o Primer Imperio Bulgaro. A cronica historica bulgara Gesta Hungarorum, con elementos de falordia parla d'un duque dito Glad, sobirán d'esta zona, que veniba de Vidina, y yera basallo d'o Zar Simeón I de Bulgaria. Os bulgaros teneban un control feble d'as zonas a lo norte d'o Danubio y empezipioron a perder-las seguntes bell autor quan os bizantins clamoron a os hongaros pa fer una pinza a los bulgaros y los bulgaros clamoron a los pazinacos pa fer pinza a los hongaros.